open-index/open-wikipedia-markdown huggingface dataset:
ช่องแคบฮอร์มุซ

thumb|250px|แผนที่ประวัติศาสตร์ของบริเวณช่องแคบฮอร์มุซ (ค.ศ. 1892)
**ช่องแคบฮอร์มุซ** (, *Madīq Hurmuz*; , *Tangeh-ye Hormoz*; ) เป็นช่องแคบที่มีความสำคัญทางยุทธศาสตร์ที่ตั้งอยู่ระหว่างอ่าวโอมานทางตะวันออกเฉียงใต้กับอ่าวเปอร์เซียทางตะวันตกเฉียงใต้ ฝั่งทางตอนเหนือเป็นประเทศอิหร่าน ทางตอนใต้เป็นสหรัฐอาหรับเอมิเรตส์และแหลมมุซันดัม (Musandam) ซึ่งเป็นส่วนหนึ่งของประเทศโอมาน

ช่องแคบส่วนที่แคบที่สุดกว้าง 54 กิโลเมตร ช่องแคบฮอร์มุซเป็นทางออกทางมหาสมุทรทางเดียวของบริเวณส่วนใหญ่ของประเทศที่ส่งปิโตรเลียมออกในอ่าวเปอร์เซีย จากข้อมูลขององค์การว่าด้วยข้อมูลด้านพลังงานแห่งสหรัฐอเมริกากล่าวว่าโดยถัวเฉลี่ยในแต่ละวันจะมีเรือบรรทุกน้ำมัน 15 ลำที่บรรทุกน้ำมันราว 16.5 ถึง 17 ล้านบาร์เรลที่เดินทางออกจากช่องแคบฮอร์มุซ ซึ่งทำให้เป็นจุดยุทธศาสตร์ที่สำคัญที่สุดในโลก การขนส่งน้ำมันจากช่องแคบเป็นจำนวน 40% ของการขนส่งทางเรือทั้งหมด และ 20% ของการขนส่งน้ำมันทั่วโลก

ในวันที่ 4 มีนาคม พ.ศ. 2569 กองพิทักษ์ปฏิวัติอิสลาม ประกาศปิดช่องแคบ เพื่อตอบโต้จากการถูกสหรัฐและอิสราเอลปฏิบัติการร่วมกันโจมตี

## อ้างอิง


ฮอร์มุซ
หมวดหมู่:ช่องแคบในมหาสมุทรอินเดีย
หมวดหมู่:อ่าวเปอร์เซีย
หมวดหมู่:ช่องแคบนานาชาติ
ออร์มุซ

**ออร์มุซ** หรือ **ออร์มุส** หรือ **ราชอาณาจักรออร์มุส** (, ) เป็นราชอาณาจักรที่รุ่งเรืองระหว่างคริสต์ศตวรรษที่ 10 ถึงคริสต์ศตวรรษที่ 17 ที่ตั้งอยู่ในบริเวณอ่าวเปอร์เซียไปจนถึงช่องแคบฮอร์มุซ ราชอาณาจักรก่อตั้งขึ้นโดยเจ้าอาหรับในคริสต์ศตวรรษที่ 10 และมาตกอยู่ภายใต้อิทธิพลของเปอร์เซียในคริสต์ศตวรรษที่ 12 ก่อนที่จะกลายมาเป็นรัฐบริวารของจักรวรรดิโปรตุเกส

## อ้างอิง

## ดูเพิ่ม
* ช่องแคบฮอร์มุซ 

หมวดหมู่:รัฐสิ้นสภาพในทวีปเอเชีย
หมวดหมู่:รัฐสิ้นสภาพในประเทศอิหร่าน
หมวดหมู่:อดีตอาณานิคมของโปรตุเกส
อันเดรีย ดอเรีย

**อันเดรีย ดอเรีย** () (30 พฤศจิกายน ค.ศ. 1466 - (25 พฤศจิกายน ค.ศ. 1560) อันเดรีย ดอเรียมีอาชีพเป็นทหารรับจ้างผู้มีตำแหน่งเป็นผู้บังคับบัญชากองเรือสูงสุดของกองทัพเรือเจนัว อันเดรีย ดอเรียมีบทบาทสำคัญในการต่อสู้กับฝ่ายตุรกีและกลุ่มโจรสลัดบาร์บารีในทะเลเมดิเตอร์เรเนียน ต่อมาก็ไปทำงานให้กับพระเจ้าฟรองซัวส์ที่ 1 แห่งฝรั่งเศสในการยึดเมืองมาร์เซย์คืนจากฝ่ายที่เป็นปฏิปักษ์ต่อพระองค์ เมื่อหมดสัญญาดอเรียก็ไปทำงานให้กับสมเด็จพระจักรพรรดิคาร์ลที่ 5 แห่งโรมันอันศักดิ์สิทธิ์ ดอเรียก็กลับมายังเจนัวในปี ค.ศ. 1555

## อ้างอิง
* 

## ดูเพิ่ม
* ทหารรับจ้าง 

หมวดหมู่:บุคคลที่เกิดในปี พ.ศ. 2009
หมวดหมู่:บุคคลในคริสต์ศตวรรษที่ 15
หมวดหมู่:บุคคลในคริสต์ศตวรรษที่ 16
หมวดหมู่:ทหารรับจ้าง
หมวดหมู่:ทหารเรือ
สเปซแมน

**"สเปซแมน"** (Spaceman) เป็นซิงเกิลของบาบิโลน ซู ออกจำหน่ายในปี พ.ศ. 2538 ใน 21 มกราคม พ.ศ. 2539 เพลงนี้ก็ได้ขึ้นซิงเกิลอันดับ 1 ในชาร์ตซิงเกิลแห่งสหราชอาณาจักร มียอดขายกว่า 418,000 ล้านชุด ในสัปดาห์แรกที่ออกจำหน่าย และ ในเวลาต่อมาก็ขายได้อย่างรวดเร็ว ถือว่าเป็นแรกซิงเกิลของบาบิโลน ซูที่ขายดีที่สุด 

## อ้างอิง

หมวดหมู่:เพลงในปี พ.ศ. 2538
หมวดหมู่:ซิงเกิลในปี พ.ศ. 2539
หมวดหมู่:ซิงเกิลในปี พ.ศ. 2538
วงปี่พาทย์ไม้นวม

**วงปี่พาทย์ไม้นวม** กำเนิดของวงนี้มาจากการปรับเปลี่ยนรูปแบบของวงปี่พาทย์ไม้แข็ง กล่าวคือ เปลี่ยนหัวไม้ที่ใช้สำหรับการบรรเลงระนาดเอก, ฆ้องวงใหญ่และฆ้องวงเล็ก จากที่เป็นหัวไม้แข็งก็มาใช้ไม้นวม (ใช้พันผ้าแล้วถักด้วยเส้นด้ายสลักจนนุ่ม) แทนทำให้ลดความดังและความเกรี้ยวกราดของเสียงลง เครื่องเป่าแต่เดิมที่ใช้ปี่ใน ซึ่งมีเสียงดังมากจึงเปลี่ยนมาใช้ขลุ่ยเพียงออ ซึ่งมีเสียงเบากว่าแทน และยังเพิ่มซออู้เข้าไปอีก 1 คัน ทำให้วงมีเสียงนุ่มนวลและกลมกล่อมมากขึ้นกว่าเดิม 

วงปี่พาทย์ไม้นวมในปัจจุบัน นิยมใช้บรรเลงและขับร้องในรูปแบบในการขับกล่อม และประกอบการแสดงโดยเฉพาะการแสดงที่มีลักษณะเป็นโรงละครหรือแสดงภายในอาคาร แบ่งออกเป็น 3 วง เช่นเดียวกับวงปี่พาทย์ไม้แข็ง ได้แก่
# วงปี่พาทย์ไม้นวมเครื่องห้า เครื่องดนตรีในวงบรรเลงประกอบด้วย ขลุ่ย, ระนาดเอก, ฆ้องวงใหญ่, ซออู้, ตะโพน, กลองแขก, ฉิ่ง
# วงปี่พาทย์ไม้นวมเครื่องคู่ เครื่องดนตรีในวงบรรเลงประกอบด้วย ขลุ่ย, ระนาดเอก, ระนาดทุ้มไม้, ฆ้องวงใหญ่, ฆ้องวงเล็ก, ซออู้, ตะโพน, กลองแขก, ฉิ่ง, ฉาบ, โหม่ง
# วงปี่พาทย์ไม้นวมเครื่องใหญ่ เครื่องดนตรีในวงบรรเลงประกอบด้วย ขลุ่ย, ระนาดเอก, ระนาดทุ้มไม้, ฆ้องวงใหญ่, ฆ้องวงเล็ก, ระนาดเอกเหล็ก, ระนาดทุ้มเหล็ก, ซออู้, ตะโพน, กลองแขก, ฉิ่ง, ฉาบ, โหม่ง

หมวดหมู่:ดนตรีไทย
หมวดหมู่:วงดนตรีไทย
วงมโหรี

**วงมโหรี** เกิดจากการประสมกันระหว่าง 1) วงบรรเลงพิณ (โบราณเรียก การขับร้องเป็นลำนำพร้อมกับการดีดพิณน้ำเต้า ในคน ๆ เดียว แต่มีสองลำนำขึ้นไปประสานเสียงกันว่า "วง") และ 2) วงขับไม้ (ผู้สีซอสามสายเป็นลำนำ ร่วมกับผู้ไกวบัณเฑาะว์) เกิดขึ้นครั้งแรกไม่น้อยกว่าสมัยกรุงสุโขทัย  ภายหลังจึงประสมเครื่องดนตรีเพิ่มมากขึ้นโดยลำดับ เป็นวงมโหรีเครื่องสี่, หก และประสมเครื่องดนตรีวงปี่พาทย์ตามวิวัฒนาของวงปี่พาทย์เครื่องคู่ และเครื่องใหญ่แต่มีระเบียบวิธีที่เป็นข้อยึดถือเสมอมา คือ กำหนดให้ซอสามสาย และการขับร้องเป็นประธาน และยึดบันไดเสียงกลุ่มเสียงระดับเพียงออ ร่วมกับเน้นลักษณะการขับกล่อม เป็นสำคัญ แม้เมื่อประสมด้วยเครื่องปี่พาทย์ตามยุคต่าง ๆ ก็ดี ดุริยางคศิลปิน มักจะสร้างสรรค์ให้เครื่องปี่พาทย์ปรับเข้าหาเครื่องสาย และใช้โทน รำมะนา ในการกำกับจังหวะ เนื่องจากเป็นวงประเภทการขับกล่อมเพื่อสุนทรีย์ ด้วยการปรับขนาดเครื่องดนตรีให้เล็กลงเพื่อให้เสียงกลมกลืนกันกับเครื่องสาย และกำหนดให้เสียงลูกยอดของระนาดเอกจะพอดีกับเสียงนิ้วก้อยสายเอกของซอด้วง ตลอดจนเมื่อขนาดของเครื่องดนตรีปี่พาทย์เล็กลงจะใช้ไม้นวมบรรเลง

## วงมโหรีเครื่องสี่
เกิดจากการการประสมกันระหว่างการบรรเลงพิณและการขับไม้ ปรากฏครั้งแรกในสมัยอยุธยา มีเครื่องดนตรี 4 ชนิดดังนี้
* โทน
* ซอสามสาย
* กระจับปี่
* กรับพวง (ผู้ขับร้องเป็นผู้ตี)

## วงมโหรีเครื่องหก
ลักษณะคล้ายวงมโหรีเครื่องสี่ แต่ได้เพิ่มเครื่องดนตรีอีกสองอย่างคือ รำมะนา ขลุ่ยเพียงออ และใช้ ฉิ่ง แทน กรับพวง

## วงมโหรีเครื่องคู่
เหมือนกับวงมโหรีเครื่องเล็ก แต่ได้เพิ่มระนาดทุ้ม ฆ้องวงเล็ก ขลุ่ยหลิบ ซอด้วง ซออู้ จะเข้ และซอสามสายหลิบ ขลุ่ยเพียงออ อย่างละหนึ่ง 

เครื่องดนตรีที่ใช้ในวงมโหรีเครื่องคู่ ได้แก่
*ซอสามสาย 1
*ซอสามสายหลิบ 1
*ซอด้วง 2
*ซออู้ 2
*จะเข้ 2
*ขลุ่ยเพียงออ 1
*ขลุ่ยหลิบ 1
*ระนาดเอก (มโหรี) 1
*ระนาดทุ้ม (มโหรี) 1
*ฆ้องกลาง 1
*ฆ้องเล็ก 1
*ฉิ่ง
*ฉาบ 
*กรับพวง 
*โหม่ง 
*โทน-รำมะนา

## โอกาสที่ใช้
ใช้บรรเลงขับกล่อมเพื่อความรื่นรมณ์ และงานมงคลเป็นหลัก เนื่องจากการเตรียมวงมโหรีนั้นยากกว่าการเตรียมวงปี่พาทย์และวงเครื่องสาย จึงจะสามารถพบได้ในงานมงคลหรืองานแสดงมหรสพที่มีขนาดใหญ่เท่านั้น ในงานทั่ว ๆ ไปจึงสามารถพบเห็นวงเครื่องสายและวงปี่พาทย์มากกว่า
หมวดหมู่:วงดนตรีไทย
เอมพาโตเจโยส แบรนด์

**เอมพาโตเจโยส แบรนด์** (Empatojayos Brand) เป็นตัวละครในเรื่องแต่งชุด*[[สตาร์ วอร์ส]]* มีบทบาทในเนื้อเรื่องจักรวาลขยายฉบับเก่า หรือ*เลเจนดส์*

**เอมพาโตเจโยส แบรนด์**เป็นอัศวินเจไดที่รอดชีวิตจากการกวาดล้างเจไดครั้งใหญ่ แรกเริ่มเขาเป็นศิษย์พาดาวันของยาดเดิล สำเร็จขึ้นเป็นอัศวินหลังจากยุทธการนาบูในปีที่ 32 ก่อนยุทธการยาวิน หลังจากนั้นได้รับใช้นิกายเจไดและสาธารณรัฐเรื่อยมา จนในปีที่ 22 ก่อนยุทธการยาวิน แบรนด์ถูกส่งไปเจรจายุติสงครามกลางเมืองเซปันที่ยืดเยื้อมานับทศวรรษ ทว่าการเจรจานั้นไม่สำเร็จผล แบรนด์เป็นคนหนึ่งที่ได้ขับยาน เดลต้า 7 แอเธอร์สไปรต์-คลาส ไลท์อินเตอร์เซพเตอร์ ในฐานะส่วนหนึ่งของหน่วยเจไดจู่โจมในยุทธการจีโอโนซิส ต่อมาได้ขึ้นเป็นนายพลเจไดในช่วงสงคราม นำกองทัพทหารโคลนสู่ชัยชนะในยุทธการบาสซาโดร

เมื่อสงครามโคลนยุติ เหล่าเจไดถูกตราหน้าเป็นศัตรูของสาธารณรัฐ แบรนด์ถูกตามล่าสังหารโดยลอร์ดมืดแห่งซิธ ดาร์ธ เวเดอร์ ยานของแบรนด์ถูกโจมตีอย่างหนักโดยเวเดอร์ในบริเวณดาวเคราะห์นาร์ ชาดด้า หลังจากนั้นแบรนด์ที่บาดเจ็บสาหัสปางตายถูกทิ้งให้สิ้นชีพ อย่างไรก็ดี เขาได้รับการช่วยเหลือโดยชาวกานาธานที่อยู่ใกล้เคียงแม้มีเทคโนโลยีระดับพื้นฐาน สร้างร่างสังเคราะห์ให้เขา หลังจากแบรนด์จึงได้ขึ้นเป็นกษัตริย์แห่งกานาธ

ในปีที่ 10 หลังยุทธการยาวิน ยาน*[[มิลเลนเนียม ฟอลคอน]]*ที่เสียหายหนัก ได้เดินทางเข้ามาในย่านอวกาศกานาธาน แบรนด์จึงได้ทราบข่าวจากผู้โดยสารยานคือฮัน โซโล และเลอา ออร์กานา โซโล ภรรยา เกี่ยวกับสาธารณรัฐใหม่ ว่าดาร์ธ เวเดอร์ ได้เสียชีวิตลงแล้ว แต่สงครามยังมีต่อกับจักรพรรดิพัลพาทีนผู้โกงความตายโดยถ่ายวิญญาณผ่านไปยังร่างโคลน แบรนด์ยังได้ทราบอีกว่าลุค สกายวอล์คเกอร์ ผู้เป็นพี่ชายของเลอา กำลังสร้างนิกายเจไดใหม่ขึ้น แบรนด์จึงเดินทางร่วมกับโซโลกไปยังดินแดนอันปลอดภัย อัลเดอรานใหม่ หลังจากถูกโจมตีโดยจักรวรรดิ แบรนด์เข้าร่วมกับสกายวอล์คเกอร์และสาธารณรัฐใหม่ในการรบกับจักรวรรดิ ต่อมาได้ร่วมกับสกายวอล์คเกอร์ในความพยายามสุดท้ายในการหยุดพัลพาทีนบนดาวเคราะห์ออนเดรอน แม้จะบาดเจ็บจากการสู้กับพัลพาทีน แต่แบรนด์ก็สามารถกักเอาวิญญาณของพัลพาทีนที่หลุดออกจากร่างหลังจากถูกยิงโดยฮัน โซโล ไว้ในร่างของตัวเองได้ หลังจากนั้นแบรนด์ได้พาวิญญาณของพัลพาทีนไปสู่สุขาวดีแห่งพลังด้วยกัน อดีตจักรพรรดิจะถูกกักเป็นนักโทษโดยเหล่าเจไดผู้จากไปชั่วนิรันดร์

## เบื้องหลัง
เอมพาโตเจโยส แบรนด์ ถูกสร้างสรรค์ขึ้นโดย Tom Veitch และ Cam Kennedy เพื่อเป็นตัวละครในหนังสือการ์ตูนชุด *[[Star Wars: Dark Empire II|Dark Empire II]]* และตายลงในภาคต่อชุด *[[Star Wars: Empire's End|Empire's End]]* ต่อมาเมื่อมีการสร้างภาพยนตร์ไตรภาคต้น แบรนด์ได้รับการเสริมเนื้อเรื่องภูมิหลังไว้ในช่วงเวลาดังกล่าว แม้จะไม่มีการถ่ายทำภาพของเขาในช่วงที่มีร่างกายสมบูรณ์เลยก็ตาม ในเกม *[[Star Wars: Jedi Starfighter]]* ชื่อของแบรนด์เป็นชื่อหนึ่งในบรรดายานขับเจไดในภารกิจสุดท้ายของเกม แม้จะไม่ได้รับการกล่าวถึงเป็นพิเศษและไม่มีบทพูดใๆ ก็ตาม

ตัวละครตัวหนึ่งที่คล้ายแบรนด์มากปรากฏอยู่ในฉากหลังของงานแต่งงานระหว่างลุคและมาราในหนังสือการ์ตูน *[[Star Wars: Union]]* ซึ่งดำเนินเรื่องในช่วงแปดปีหลังการเสียชีวิตของแบรนด์

ในฉบับละครวิทยุของ *Dark Empire II* แบรนด์ได้รับการให้เสียงโดย Joe Hacker

## แหล่งข้อมูลอื่น
* Empatojayos Brand ใน Wookieepedia: The Star Wars Wiki

หมวดหมู่:อัศวินเจได
หมวดหมู่:ตัวละครในสตาร์ วอร์ส
หมวดหมู่:ผู้ใช้กระบี่แสงในสตาร์ วอร์ส
วงดนตรีไทย

**วงดนตรีไทย**ในประเทศไทยมีดังนี้

## วงเครื่องสาย
* วงเครื่องสายเครื่องเดี่ยว
* วงเครื่องสายเครื่องคู่
* วงเครื่องสายผสม
*วงเครื่องสายปี่ชวา

## วงปี่พาทย์
* วงปี่พาทย์ไม้แข็ง
* วงปี่พาทย์ไม้นวม
* วงปี่พาทย์มอญ
* วงปี่พาทย์นางหงส์
* วงปี่พาทย์ชาตรี
* วงปี่พาทย์ดึกดำบรรพ์
* วงปี่พาทย์เสภา
*วงปี่พาทย์เครื่องห้า
*วงปี่พาทย์เครื่องคู่
*วงปี่พาทย์เครื่องใหญ่

## วงมโหรี
* วงมโหรีเครื่องสี่
* วงมโหรีเครื่องหก
* วงมโหรีเครื่องเล็ก
* วงมโหรีเครื่องคู่
* วงมโหรีเครื่องใหญ่

## อื่นๆ
* วงบัวลอย

หมวดหมู่:วงดนตรีไทย
แมดเนสส์ (วงดนตรี)

**แมดเนสส์** () เป็นวงดนตรีป็อป/สกาจาก แคมเด็น ทาวน์ ลอนดอน ประเทศอังกฤษ ก่อตั้งวงในปี 1976 

แมดเนสส์ประสบความสำเร็จในช่วงต้นถึงกลางคริสต์ทศวรรษ 1980 ร่วมกับวง UB40 โดยซิงเกิลของแมดเนสส์ได้ขึ้นชาร์ตได้นานกว่า 214 สัปดาห์

## ผลงาน
### อัลบั้ม

* 1979: One Step Beyond...
* 1980: Absolutely
* 1981: 7
* 1982: The Rise & Fall
* 1984: Keep Moving
* 1985: Mad Not Mad
* 1988: The Madness
* 1999: Wonderful
* 2005: The Dangermen Sessions Vol. 1
* 2009: The Liberty of Norton Folgate
* 2012: Oui Oui Si Si Ja Ja Da Da
* 2016: Can't Touch Us Now
* 2023: Theatre of the Absurd Presents C'est la Vie

### ซิงเกิล
* 1979 "The Prince"
* 1979 "One Step Beyond"
* 1979 "My Girl"
* 1980 "Work Rest and Play EP"
* 1980 "Baggy Trousers"
* 1980 "Embarrassment"
* 1981 "The Return of the Los Palmas 7"
* 1981 "Grey Day"
* 1981 "Shut Up"
* 1981 "It Must Be Love"
* 1982 "Cardiac Arrest"
* 1982 "House of Fun"
* 1982 "Driving in My Car"
* 1982 "Our House"
* 1983 "Tomorrow's (Just Another Day)"
* 1983 "Wings of a Dove"
* 1983 "The Sun and the Rain"
* 1984 "Michael Caine"
* 1984 "One Better Day"
* 1985 "Yesterday's Men"
* 1985 "Uncle Sam"
* 1986 "Sweetest Girl"
* 1986 "(Waiting For) The Ghost Train"
* 1992 "It Must Be Love"
* 1992 "House of Fun"
* 1992 "My Girl"
* 1992 "The Harder They Come"
* 1993 "Night Boat to Cairo"
* 1999 "Lovestruck"
* 1999 "Johnny The Horse"
* 2000 "Drip Fed Fred"
* 2005 "Shame & Scandal"
* 2005 "Girl Why Don't You"
* 2007 "Sorry"
* 2008 "NW5"
* 2009 "Dust Devil"
* 2009 "Sugar and Spice"
* 2010 "Forever Young"

## แหล่งข้อมูลอื่น
* http://madness7.comuv.com/index.html 

หมวดหมู่:กลุ่มดนตรีนิวเวฟสัญชาติอังกฤษ
หมวดหมู่:กลุ่มดนตรีที่ก่อตั้งในปี พ.ศ. 2519
หมวดหมู่:กลุ่มดนตรีจากลอนดอน
หมวดหมู่:กลุ่มดนตรีป็อปสัญชาติอังกฤษ
หมวดหมู่:กลุ่มดนตรีสกาสัญชาติอังกฤษ
ถนนราชวิถี

**ถนนราชวิถี** เป็นชื่อถนนที่มีอยู่ในหลายจังหวัดของประเทศไทย ทั้งนี้อาจหมายถึง
* ถนนราชวิถี กรุงเทพมหานคร
* ถนนราชวิถี จังหวัดนครปฐม
* ถนนราชวิถี จังหวัดเพชรบุรี
A Great Day in Harlem

**อะเกรตเดย์อินฮาร์เล็ม** หรือ **ฮาร์เล็ม 1958** เป็นชื่อของภาพถ่ายขาวดำของกลุ่มนักดนตรีแจ๊สจำนวน 57 คน ที่ถ่ายเมื่อปี ค.ศ. 1958 บริเวณริมถนน หน้าอาคารแห่งหนึ่งในย่านฮาร์เล็ม มหานครนิวยอร์ก

ภาพหมู่นี้ถ่ายโดยอาร์ต เคน ช่างภาพอิสระของนิตยสารเอสไควร์ เมื่อเวลาประมาณ 10 นาฬิกา ของวันหนึ่งกลางฤดูร้อนของปี 1958 บริเวณหน้าบ้านเลขที่ 17 ถนนสายที่ 126 (อยู่ระหว่างฟิฟต์แอฟวะนิว และเมดิสันแอฟวะนิว) ในย่านฮาร์เล็มตะวันออก พิมพ์ครั้งแรกในนิตยสารเอสไควร์ ฉบับเดือนมกราคม ค.ศ. 1959 และกลายเป็นภาพถ่ายที่มีชื่อเสียง

ในปี ค.ศ. 1994 เรื่องราวเกี่ยวกับเบื้องหลังภาพถ่ายภาพนี้ถูกนำมาสร้างเป็นภาพยนตร์สารคดี *A Great Day in Harlem* ซึ่งได้รับการเสนอชื่อเข้าชิงรางวัลภาพยนตร์สารคดียอดเยี่ยม รางวัลออสการ์ ประจำปี 1995

ภาพถ่ายนี้ถูกนำมาอ้างอิงถึงในภาพยนตร์ปี 2004 ของสตีเว่น สปีลเบิร์กเรื่อง *The Terminal* (เดอะ เทอร์มินัล ด้วยรักและมิตรภาพ) นำแสดงโดยทอม แฮงค์ รับบทเป็น วิคเตอร์ นาวอร์สกี้ ชาวยุโรปตะวันออกที่ตกค้างอยู่ที่ท่าอากาศยานนานาชาติจอห์น เอฟ. เคนเนดี หลังจากพยายามเดินทางเข้าสหรัฐอเมริกา เพื่อตามหาลายเซ็นของนักดนตรีคนสุดท้าย จากทั้ง 57 คนที่ปรากฏในภาพถ่าย A Great Day in Harlem เพื่อเป็นการสืบทอดความฝันของบิดาผู้ล่วงลับ ที่ใช้เวลา 40 ปีตามสะสมลายเซ็นของนักดนตรีทั้งหมด ในภาพยนตร์เรื่องนี้ มี เบนนี โกลสัน นักแซกโซโฟนชาวอเมริกัน หนึ่งในนักดนตรีในภาพถ่ายที่ยังมีชีวิตอยู่ ร่วมแสดงรับเชิญด้วย

## นักดนตรีในภาพถ่าย

## แหล่งข้อมูลอื่น
* http://www.harlem.org/ - about the photo.
* http://www.a-great-day-in-harlem.com - about the documentary.
* "Jazz's Most Iconic Photo is Half a Century Old"  by Alan Kurtz (Jazz.com )
* Review of ''A Great Day in Harlem''

หมวดหมู่:ภาพถ่าย
หมวดหมู่:ดนตรีแจ๊ส
หมวดหมู่:นครนิวยอร์ก
หมวดหมู่:ผลงานในปี พ.ศ. 2501
หมวดหมู่:แมนแฮตตัน
ยูนิเวนเจอร์

**บริษัท ยูนิเวนเจอร์ จำกัด (มหาชน)** () เป็นบริษัทมหาชนจำกัดในประเทศไทย ก่อตั้งเมื่อวันที่ 13 สิงหาคม พ.ศ. 2523 โดยเริ่มต้นธุรกิจด้วยการเป็นผู้ผลิตและจำหน่ายผลิตภัณฑ์ผงสังกะสีอ๊อกไซด์ (Zinc Oxide) ภายใต้เครื่องหมายการค้า รูป “เตาเผา” เข้าจดทะเบียนในตลาดหลักทรัพย์แห่งประเทศไทย ในวันที่ 9 ธันวาคม พ.ศ. 2531 ต่อมาบริษัทได้จดทะเบียนแปลงสภาพเป็นบริษัทมหาชนจำกัด ใช้ชื่อแรกว่า "บริษัท ยูนิไทยอ๊อกไซด์ จำกัด (มหาชน) เมื่อวันที่ 31 มีนาคม พ.ศ. 2537 ต่อมาได้เปลี่ยนเป็นชื่อปัจจุบัน คือ "บริษัท ยูนิเวนเจอร์ จำกัด (มหาชน)" เมื่อวันที่ 2 พฤษภาคม พ.ศ. 2538 ภายหลังได้ขยายธุรกิจเข้าสู่ธุรกิจพัฒนาอสังหาริมทรัพย์จนกลายเป็นธุรกิจหลัก และย้ายเข้าสู่หมวดธุรกิจกลุ่มอสังหาริมทรัพย์และก่อสร้าง เมื่อเดือนกันยายน พ.ศ. 2549 ปัจจบันบริษัทฯ ประกอบธุรกิจหลัก 4 ประการ คือ

# ธุรกิจพัฒนาอสังหาริมทรัพย์ ดำเนินการผ่านบริษัทในเครือ อาทิ บริษัท แกรนด์ ยูนิตี้ ดิเวลล็อปเมนท์ จำกัด บริษัท ปริญเวนเจอร์ จำกัด และ บริษัท เลิศรัฐการ จำกัด
# ธุรกิจผลิตและจำหน่ายผลิตภัณฑ์ผงสังกะสีอ๊อกไซด์ ดำเนินการโดยบริษัทฯ และบริษัท ไทย - ไลซาท จำกัด
# ธุรกิจพลังงาน ดำเนินธุรกิจบริหารและจัดการพลังงานจากแหล่งเชื้อเพลิงที่เป็นวัสดุเหลือใช้จากธรรมชาติร่วมกับเชื้อเพลิงที่ประหยัดและมีมลพิษ 
# ธุรกิจอื่นๆ อาทิ ธุรกิจผู้แทนจำหน่ายเครื่องบันทึกเวลา ระบบควบคุมการเข้าออกอาคารและลิฟท์ผู้โดยสาร และอุปกรณ์ระบบควบคุมที่จอดรถ

## ผู้ถือหุ้นรายใหญ่
* ข้อมูล ณ วันที่ 13 ธันวาคม พ.ศ. 2567

## การปรับโครงสร้างผู้ถือหุ้น และการเข้าถือหุ้นใหญ่ของกลุ่มสิริวัฒนภักดี
บริษัท อเดลฟอส จำกัด โดยฐาปน สิริวัฒนภักดี และปณต สิริวัฒนภักดี ได้เข้าซื้อหุ้นเพิ่มทุนของยูนิเวนเจอร์จำนวน 452 ล้านบาท เมื่อวันที่ 16 กรกฎาคม พ.ศ. 2550 และต่อมาทำคำเสนอซื้อหลักทรัพย์ทั้งหมด ซึ่งทำให้มีสัดส่วนในการถือหุ้น 56.4% เป็นผู้ถือหุ้นใหญ่อันดับที่ 1 และทั้งคู่ได้รับการแต่งตั้งเป็นรองประธานกรรมการของยูนิเวนเจอร์ การเข้าถือหุ้นใหญ่ของฐาปนและปณตในครั้งนี้นับว่าเป็นการต่อยอดธุรกิจอสังหาริมทรัพย์ของกลุ่มทีซีซี โดยเจริญ สิริวัฒนภักดี จากเดิมที่มีบริษัท ที.ซี.ซี. แลนด์ จำกัด (ปัจจุบันต่อยอดเป็น บริษัท แอสเสท เวิรด์ คอร์ป จำกัด (มหาชน)) จับกลุ่มตลาดบน

## โครงการปาร์คเวนเชอร์
ภายหลังการปรับโครงสร้างผู้ถือหุ้น บริษัทฯ ได้ประกาศลงทุนพัฒนาโครงการอาคารสำนักงานและโรงแรมระดับห้าดาวแห่งใหม่บนหัวมุมแยกเพลินจิตฝั่งตะวันออกเฉียงใต้ ความสูง 33 ชั้น มูลค่าการลงทุนกว่า 7,500 ล้านบาท ภายใต้ชื่อโครงการ '''ปาร์คเวนเชอร์ อีโคเพล็กซ์''' โดยคาดว่าจะก่อสร้างแล้วเสร็จพร้อมเปิดดำเนินการประมาณปี พ.ศ. 2554

## บริษัทในเครือ
* บริษัท เลิศรัฐการ จำกัด
* บริษัท เอสโก้ เวนเจอร์ จำกัด
* บริษัท ปริญเวนเจอร์ จำกัด
* กองทุนรวมกินรีพร็อพเพอร์ตี้
* บริษัท เอส.ยู.เอ็น. แมเนจเม้นท์ จำกัด
* บริษัท แกรนด์ ยูนิตี้ ดิเวลล็อปเมนท์ จำกัด
* บริษัท แกรนด์ ยู ลิฟวิ่ง จำกัด
* บริษัท ยูนิเวนเจอร์ คอนซัลติ้ง จำกัด
* บริษัท ยูนิเวนเจอร์ แอสเซท แมเนจเม้นท์ จำกัด
* บริษัท ฟอร์เวิร์ด ซิสเต็ม จำกัด
* บริษัท ไทย – ไลซาท จำกัด
## อ้างอิง
* ข่าวการเข้าถือหุ้นโดยบริษัท อเดลฟอส จำกัด
* ข่าวการประกาศการลงทุนโครงการปาร์คเวนเชอร์

## แหล่งข้อมูลอื่น
* บริษัท ยูนิเวนเจอร์ จำกัด (มหาชน) 
* บริษัท แกรนด์ ยูนิตี้ ดิเวลล็อปเมนท์ จำกัด
* โครงการปาร์คเวนเชอร์

หมวดหมู่:ธุรกิจพัฒนาอสังหาริมทรัพย์
หมวดหมู่:บริษัทไทยที่ก่อตั้งในปี พ.ศ. 2523
หมวดหมู่:บริษัทในกลุ่มทีซีซี
ซัมเมอร์สแลม (2009)

**ซัมเมอร์สแลม ปี 2009** เป็นรายการ เพย์-เพอร์-วิว ของ WWE ในปี 2009 สถานที่จัดคือ  Staples Center ใน Los Angeles, California เมื่อวันที่ 23 สิงหาคม พ.ศ. 2552 โดยเป็นการปล้ำทั้ง 3 ค่าย ได้แก่ รอว์ สแมคดาวน์ และ อีซีดับเบิลยู โดยมีแมทช์การปล้ำ 8 แมทช์

## เบื้องหลัง

ด้านของ แรนดี ออร์ตัน ซึ่งหลังจากที่ออร์ตันชนะ ก็ได้มีการหาผู้ท้าชิงด้วยการ *Beat the Clock challenge*โดยมีผู้ท้าชิงคือ Mark Henry, Montel Vontavious Porter, Triple H, Jack Swagger และ John Cena ใครที่ทำเวลาดีที่สุด จะได้สิทธิ์ไปซัมเมอร์สแลม ทำให้ซีนา ได้สิทธิ์ปล้ำกับออร์ตันอีกครั้ง ด้านของ ซีเอ็ม พังก์ ได้ขอสิทธิ์จากเจฟฟ์ ฮารดีอีกครั้ง โดยเจฟฟ์ปล้ำกับพังก์ ในสแมคดาวน์ และเจฟฟ์ เอาชนะได้ โดยกำหนดแมทช์ว่าจะเป็นแมทช์อะไร โดยเจฟฟ์ เลือกแมทช์ เทเบิล แลดเดอร์ แอนด์ แชร์ แมทช์ ในซัมเมอร์สแลม

## ผลการแข่งขัน

## ดูเพิ่ม
*ซัมเมอร์สแลม
*รายชื่อรายการเพย์-เพอร์-วิวของดับเบิลยูดับเบิลยูอี

## แหล่งข้อมูลอื่น
*เว็บไซต์อย่างเป็นทางการ 

## อ้างอิง

หมวดหมู่:ซัมเมอร์สแลม
หมวดหมู่:มวยปล้ำอาชีพในปี พ.ศ. 2552
หมวดหมู่:มวยปล้ำในลอสแอนเจลิส
ศูนย์วิจัยและพัฒนาอาชีพแก่เกษตรกร จังหวัดลพบุรี

ภายหลังมหาวิทยาลัยเกษตรศาสตร์ ได้ขยายกิจการ และเตรียมพื้นที่การเรียนการสอนสำรองการขยายขีดความสามารถในการเรียน การสอน และวิจัย ณ วิทยาเขตกำแพงแสนแล้ว   โครงการจัดตั้งวิทยาเขตลพบุรีก็เป็น 1 ใน 5 ของโครงการจัดตั้งวิทยาเขตของมหาวิทยาลัยเกษตรศาสตร์  โดยมี วิทยาเขตศรีราชา วิทยาเขตเฉลิมพระเกียรติจังหวัดสกลนคร วิทยาเขตสุพรรณบุรี วิทยาเขตลพบุรี และวิทยาเขตกระบี่  เพื่อขยายโอกาสอุดมศึกษาไปยังภูมิภาค จนสามารถดำเนินการเรียนการสอนได้ในวิทยาเขตศรีราชา พ.ศ. 2539  วิทยาเขตเฉลิมพระเกียรติจังหวัดสกลนคร พ.ศ. 2543

## ประวัติ
ตามที่รัฐบาลมีนโยบายขยายโอกาสอุดมศึกษาไปสู่ภูมิภาค เพื่อพัฒนาการศึกษาและให้โอกาสทางการศึกษาระดับอุดมศึกษาแก่ผู้ด้อยโอกาสในต่างจังหวัดได้มีโอกาสในการศึกษาต่อในระดับอุดมศึกษามากขึ้น มหาวิทยาลัยเกษตรศาสตร์จึงรับนโยบายในการขยายโอกาสทางการศึกษา โดยกำหนดพื้นที่จังหวัดเป้าหมายจำนวน 3 จังหวัด และหนึ่งในนั้นคือจังหวัดลพบุรี ในการนี้มหาวิทยาลัยเกษตรศาสตร์ได้เสนอโครงการจัดตั้งวิทยาเขตลพบุรี บรรจุในแผนพัฒนาการศึกษาระดับอุดมศึกษาฉบับที่ 8 (พ.ศ. 2540 – 2544) และคณะรัฐมนตรีได้พิจารณาแล้ว มีมติเห็นชอบให้มีการจัดตั้งมหาวิทยาลัยเกษตรศาสตร์ วิทยาเขตลพบุรี (ตามมติคณะรัฐมนตรี ครั้งที่ 2 เมื่อวันที่ 8 ตุลาคม  พ.ศ. 2539)

มหาวิทยาลัยเกษตรศาสตร์ จึงได้ร่วมประชุมปรึกษาราชการกับผู้ว่าราชการจังหวัดลพบุรี คณะผู้บริหารจังหวัดลพบุรีและผู้เกี่ยวข้อง ในการจัดหาพื้นที่ประมาณ 2,000 ไร่ ตามที่ทางจังหวัดลพบุรีเห็นว่าเหมาะสม ในการจัดตั้งมหาวิทยาลัยเกษตรศาสตร์ วิทยาเขตลพบุรี โดยมอบหมายให้นายอำเภอโคกสำโรงเป็นผู้ดำเนินการ และเสนอพื้นที่ “ที่สาธารณประโยชน์หนองโสน” ตั้งอยู่หมู่ที่ 1 ตำบลเพนียด อำเภอโคกสำโรง จังหวัดลพบุรี พื้นที่ประมาณ 1,876 ไร่ เป็นพื้นที่จัดตั้งวิทยาเขตลพบุรี ซึ่งมหาวิทยาลัยเกษตรศาสตร์ ได้พิจารณาแล้วเห็นสมควรจัดตั้งวิทยาเขตลพบุรี ในพื้นที่ที่จังหวัดลพบุรี จัดหาให้นั้น

## ปัญหาการดำเนินการ

โครงการจัดตั้งวิทยาเขตลพบุรีได้ประสบปัญหาต่อเนื่อง ตั่งแต่มีผู้บุกรุก แอบอ้างเข้าใช้พื้นที่ ที่จะดำเนินก่อตั้งวิทยาเขต และอีกทั้งการดำเนินจัดตั้งวิทยาเขต ขาดงบประมาณในการดำเนินการ

## การยุติโครงการ/ปรับเปลี่ยนภารกิจ
จากปัญหาในการดำเนินการจัดตั้งวิทยาเขต จนยังไม่สามารถดำเนินโครงการได้  ปี พ.ศ. 2551 สภามหาวิทยาลัยเกษตรศาสตร์ จึงได้มีมติว่า "**โครงการจัดตั้งวิทยาเขตลพบุรี ไม่เป็นวิทยาเขต**" ทั้งนี้ให้ยุติการดำเนินการจั้ดตั้งวิทยาเขต  โดยมีมติเมื่อ 21 เม.ย. พ.ศ. 2551  และปรับเปลี่ยนเป็นศูนย์วิจัยและพัฒนาอาชีพแก่เกษตรกร สังกัดสถาบันค้นคว้าและพัฒนาระบบนิเวศเกษตร ภายหลังได้ปรับเปลี่ยนโครงสร้างเป็น **"สถานีวิจัยและพัฒนาอาชีพแก่เกษตรกร (เพนียด)**" และโอนไปสังกัดคณะเกษตร มหาวิทยาลัยเกษตรศาสตร์เพื่อเสริมสร้างความเข้มแข็งทางวิชาการ

## ดูเพิ่ม

* เว็บไซต์โครงการจัดตั้ง 

## อ้างอิง

หมวดหมู่:วิทยาเขตสังกัดมหาวิทยาลัยเกษตรศาสตร์
หมวดหมู่:สถาบันอุดมศึกษาในจังหวัดลพบุรี
วงเครื่องสายปี่ชวา

200px|thumb|right|วงเครื่องสายปี่ชวา
**วงเครื่องสายผสมปี่ชวา**เกิดจากวงเครื่องสายประสมกับวงกลองแขก เกิดขึ้นในปลายรัชสมัยพระบาทสมเด็จพระจอมเกล้าเจ้าอยู่หัว

ลักษณะของวงเครื่องสายผสมปี่ชวามีดังนี้
* เครื่องดนตรีทุกชิ้นจะตั้งเสียงให้เท่ากับเสียงปี่ชวา
* ใช้กลองแขกแทนโทนและรำมะนา
* ใช้ขลุ่ยหลิบแทนขลุ่ยเพียงออ

การบรรเลงเครื่องสายปี่ชวานั้น นักดนตรีต้องมีไหวพริบปฏิภาณดี โดยเฉพาะคนตีฉิ่งต้องมีสมาธิดีที่สุด จึงจะบรรเลงได้อย่างไพเราะ ในปัจจุบันหาดูได้ยากมาก.

## แหล่งข้อมูลอื่น

* สุรศักดิ์ จำนงค์สาร. “การลดทอนดนตรีชวาในกระบวนการยอมรับของดนตรีไทย” ใน ถนอม ชาภักดี และคนอื่น ๆ (บก.), **เอกสารประกอบการประชุมวิชาการระดับชาติ เวทีวิจัยมนุษยศาสตร์ไทย ครั้งที่ 11 เปิดโลกสุนทรีย์ในวิถีมนุษยศาสตร์**. น. 57-70. กรุงเทพฯ: มีดี กราฟิก, 2560.

.
หมวดหมู่:วงดนตรีไทย
เบนนี กอลสัน

**เบนนี กอลสัน** (25 มกราคม ค.ศ. 1929 - )  นักแซกโซโฟนแจ๊สชาวอเมริกัน มีชื่อเสียงในฐานะนักแต่งเพลง นักเรียบเรียงเสียงประสาน และนักดนตรีในแนวบีบ็อพ และฮาร์ดบ็อพ

กอลสันเริ่มเล่นดนตรีตั้งแต่สมัยเรียนไฮสคูลในฟิลาเดลเฟีย เคยร่วมวงดนตรีของไลโอเนล แฮมป์ตัน ดิซซี กิลเลสพี อาร์ต เบลคคี  ต่อมาได้ตั้งวง Jazztet ร่วมกับ อาร์ต ฟาร์มเมอร์

ผลงานแต่งเพลงที่มีชื่อเสียงที่สุด คือเพลง "I Remember Clifford" ที่อุทิศให้กับคลิฟฟอร์ด บราวน์ นักทรัมเปตที่เคยร่วมวงไลโอเนล แฮมป์ตัน ด้วยกัน และเสียชีวิตเนื่องจากอุบัติเหตุทางรถยนต์ในปี ค.ศ. 1956 เมื่อมีอายุเพียง 25 ปี เพลงนี้เป็นที่นิยมเนื่องจากนักดนตรีหลายคนมักนำเพลงนี้ไปบรรเลงในแบบของตัวเอง เพื่อเป็นการระลึกถึงตัวคลิฟฟอร์ด บราวน์   เพลงอื่นๆของกอลสันที่เป็นที่นิยม ได้แก่เพลง "Stable Mates", "Killer Joe", "Whisper Not", "Along Came Betty" และ "Are You Real?"

เบนนี กอลสันเป็นหนึ่งใน 57 นักดนตรีที่ปรากฏอยู่ใน A Great Day in Harlem ภาพถ่ายที่มีชื่อเสียงของนิตยสารเอสไควร์ในปี ค.ศ. 1958 และร่วมเป็นนักแสดงรับเชิญในภาพยนตร์ปี 2004 ของสตีเว่น สปีลเบิร์กเรื่อง *The Terminal* (เดอะ เทอร์มินัล ด้วยรักและมิตรภาพ) ที่มีเนื้อหาส่วนหนึ่งเกี่ยวกับการสะสมลายเซ็นของนักดนตรีทั้ง 57 คนที่ปรากฏในภาพถ่าย A Great Day in Harlem 

## แหล่งข้อมูลอื่น
*Official Site
*Listening In: An Interview with Benny Golson by Bob Rosenbaum, Los Angeles, February 1982 (PDF file)

หมวดหมู่:นักแซกโซโฟน
หมวดหมู่:นักดนตรีแจ๊สชาวอเมริกัน
หมวดหมู่:ชาวอเมริกันเชื้อสายแอฟริกา
หมวดหมู่:บุคคลจากฟิลาเดลเฟีย
หมวดหมู่:นักดนตรีชาวอเมริกันเชื้อสายแอฟริกา
สงครามที่เกี่ยวข้องกับอิรัก

**สงครามที่เกี่ยวข้องกับอิรัก** อาจหมายถึง
* การทัพเมโสโปเตเมีย ระหว่างสงครามโลกครั้งที่หนึ่ง
* สงครามอังกฤษ-อิรัก ระหว่างสงครามโลกครั้งที่สอง
* สงครามอ่าวเปอร์เซีย
** สงครามอิรัก-อิหร่าน (ค.ศ. 1980-1988) หรือที่รู้จักกันว่า *สงครามอ่าวเปอร์เซีย* หรือ *สงครามอ่าวครั้งแรก*
** สงครามอ่าวเปอร์เซีย (ค.ศ. 1991) หรือที่รู้จักกันว่า *สงครามอ่าวเปอร์เซีย* *[[ปฏิบัติการแกรนบี]]* หรือ *[[ปฏิบัติการพายุทะเลทราย]]* 
* สงครามอิรัก (ค.ศ. 2003-ปัจจุบัน)
ชาลส์ มิงกัส

**ชาลส์ "ชาร์ลี" มิงกัส จูเนียร์** (22 เมษายน ค.ศ. 1922 - 5 มกราคม ค.ศ. 1979) นักดับเบิลเบสแจ๊สชาวอเมริกัน มีชื่อเสียงในฐานะนักดนตรี นักแต่งเพลง หัวหน้าวง และนักต่อสู้เพื่อต่อต้านการแบ่งแยกสีผิว

ชาลส์ มิงกัส เกิดในค่ายทหารในรัฐแอริโซนา เติบโตที่ลอสแอนเจลิสในครอบครัวที่เคร่งศาสนา มารดามีเชื้อสายจีนและอังกฤษ ส่วนบิดามีเชื้อสายชาวผิวดำ และสวีเดน  มิงกัสเริ่มหัดเล่นดนตรีแจ๊สจากความชื่นชอบในดนตรีของดุ๊ก เอลลิงตัน โดยเริ่มหัดเล่นทรอมโบน ก่อนจะหันมาเล่นเชลโล และดับเบิลเบสในระหว่างเรียนชั้นมัธยม พร้อมกับเริ่มแต่งเพลงด้วยตัวเอง โดยได้รับอิทธิพลจากดนตรีของชาร์ลี พาร์กเกอร์

ในวัย 20 ปี มิงกัสเริ่มออกตระเวนแสดงร่วมกับหลุยส์ อาร์มสตรอง ตั้งแต่ ค.ศ. 1943 และมีผลงานบันทึกเสียงครั้งแรกในปี ค.ศ. 1945 ร่วมกับวงดนตรีของรัสเซล จาร์คเค จากนั้นได้ร่วมงานกับนักดนตรีอีกหลายคน รวมทั้งชาร์ลี พาร์กเกอร์ ก่อนจะมาตั้งวงของตัวเอง

ชาลส์ มิงกัส ได้ชื่อว่าเป็นนักดนตรีที่มีอารมณ์ร้อน ระหว่างการแสดงในไนท์คลับหลายครั้ง มิงกัสสั่งให้วงดนตรีของตนหยุดเล่นอย่างกะทันหันเป็นเวลาหลายนาที พร้อมกับตะโกนต่อว่าผู้ชมบางคนที่พูดคุย หรือทำเสียงดัง  ในบางครั้งเขาไม่พอใจการเล่นของนักดนตรีร่วมวง ถึงกับไล่นักดนตรีหลายคนลงจากเวที 

ในช่วงทศวรรษ 1970 มิงกัสป่วยเป็นโรคเอแอลเอส (Amyotrophic lateral sclerosis) เกิดจากการเสื่อมของเซลล์ประสาทที่ควบคุมการทำงานของกล้ามเนื้อ ทำให้ไม่สามารถเล่นดนตรีได้ เขายังคงแต่งเพลงและควบคุมการบันทึกเสียง จนกระทั่งเสียชีวิตในวัย 56 ปี เมื่อวันที่ 5 มกราคม ค.ศ. 1979 ที่เม็กซิโก เถ้ากระดูกของเขาถูกโปรยลงในแม่น้ำคงคา

ผลงานอัลบั้มชิ้นสุดท้ายของมิงกัส ชื่อ *Mingus* เป็นผลงานร่วมกับโจนี มิตเชลล์ มีนักดนตรีที่ร่วมบันทึกเสียงเช่น เวย์น ชอร์ตเตอร์ เฮอร์บี แฮนค็อก และจาโค พาสโทเรียส

## อ้างอิง

## แหล่งข้อมูลอืน
* Official website
* What Is a Jazz Composer  - Liner notes from Let My Children Hear Music by Charles Mingus.

หมวดหมู่:นักเปียโน
หมวดหมู่:นักดับเบิลเบส
หมวดหมู่:นักดนตรีแจ๊สชาวอเมริกัน
หมวดหมู่:ชาวอเมริกันเชื้อสายแอฟริกา
หมวดหมู่:ชาวอเมริกันเชื้อสายสวีเดน
หมวดหมู่:ศิลปินสังกัดโคลัมเบียเรเคิดส์
หมวดหมู่:ศิลปินสังกัดซาวอยเรเคิดส์
หมวดหมู่:บุคคลจากลอสแอนเจลิส
หมวดหมู่:บุคคลจากรัฐแอริโซนา
หมวดหมู่:เสียชีวิตจากโรคทางประสาทวิทยา
หมวดหมู่:ผู้ที่ได้รับรางวัลแกรมมี สาขาศิลปินผู้ประสบความสำเร็จตลอดช่วงชีวิต
สมาคมนักเทนนิสอาชีพหญิง

**สมาคมนักเทนนิสอาชีพหญิง** (; **WTA**) หรือที่เรียกกันสั้นๆว่า **ดับเบิลยูทีเอ** จัดตั้งขึ้นเมื่อปี พ.ศ. 2516 เป็นสมาคมที่จัดตั้งเพื่อนักเทนนิสหญิงอาชีพโดยเฉพาะ อีกทั้งสมาคมนักเทนนิสอาชีพหญิงยังจัดตั้ง **ดับเบิลยูทีเอทัวร์** เป็นรายการการแข่งขันจากทั่วทุกมุมโลกให้นักเทนนิสอาชีพได้แข่งขันอีกด้วย โดยในปี 2005 โซนี่อริคสัน ได้เข้ามาเป็นส่วนหนึ่งและเป็นผู้สนับสนุนหลักของสมาคมนักเทนนิสอาชีพหญิง จึงเป็นที่รู้จักในนาม **โซนี่อริคสัน ดับเบิลยูทีเอทัวร์** 

## ระดับการแข่งขัน
ในปี 2009 ดับเบิลยูทีเอ ได้เปลี่ยนระดับการแข่งขันใหม่ โดยมีทั้งระดับ พรีเมียร์และอินเตอร์เนชั่นแนล โดยระดับพรีเมียร์แทน ระดับ เทียร์ 1 และ เทียร์ 2 ส่วนระดับอินเตอร์เนชั่นแนลแทน ระดับ เทียร์ 3 และ เทียร์ 4

# รายการระดับแกรนด์สแลม
# รายการทัวร์ ไฟนอล หรือ โซนี่ อริคสัน แชมป์เปียนชิฟ
# รายการระดับพรีเมียร์
## รายการพรีเมียร์แมนดาทอรี: เป็นรายการสี่รายการซึ่งแข่งขันรวมกับนักเทนนิสชาย กับเงินรางวัล 4.5 ล้านเหรียญดอลลาร์สหรัฐฯ สำหรับนักเทนนิสชายและหญิง โดยสี่รายการนี้จัดขึ้นที่ อินเดียน เวลส์, ไมแอมี, มาดริด, และ ปักกิ่ง
## รายการพรีเมียร์ 5: เป็นรายการ 2 ล้านเหรียญดอลลาร์สหรัฐฯ มีทั้งหมด 5 รายการได้แก่ ดูไบ, โรม, ซินซินแนติ, โทรอนโต, และ โตเกียว
## รายการพรีเมียร์: มีทั้งหมด 10 รายการ กับเงินรางวัลรวม 6 แสนเหรียญดอลลาร์สหรัฐฯ - 1 ล้านเหรียญดอลลาร์สหนัฐฯ
# รายการระดับอินเตอร์เนชั่นแนล: มีทั้งหมด 31 รายการ กับเงินรางวัลรวม 220,000 เหรียญดอลลาร์สหรัฐฯ ยกเว้น รายการท้ายปี คอมมอนเวลท์ แบงค์ ทัวร์นาเมนต์ ออฟ เดอะ แชมป์เปียน

การจัดอันดับอาจมาจากรายการใน สหพันธ์เทนนิสนานาชาติ และ โอลิมปิก เกม ส่วนหนึ่งด้วย

## อ้างอิง

## แหล่งข้อมูลอื่น
* 

หมวดหมู่:องค์กรกีฬา
หมวดหมู่:องค์กรกีฬานานาชาติ
หมวดหมู่:สหพันธ์กีฬานานาชาติ

หมวดหมู่:เทนนิส
หมวดหมู่:สมาคมนักเทนนิสอาชีพหญิง
เพโลพอนนีส

thumb|280px |คาบสมุทรเพโลพอนนีส
**เพโลพอนนีส** (, ) เดิมเรียกว่า "มอเรีย" เป็นคาบสมุทรใหญ่ (หรือเกาะ หลังจากการตัดคลองคอรินท์ ซึ่งแยกเพโลพอนนีสออกจากส่วนที่เหลือของกรีซแผ่นดินใหญ่) ทางตอนใต้ของประเทศกรีซทางตอนใต้ของอ่าวคอรินท์ ที่มีเนื้อที่ทั้งหมดราว 21,549 ตารางกิโลเมตร คาบสมุทรเพโลโพนีสแบ่งเป็นเขตการปกครองสามเขต (periphery) เขตเพโลโพนีส ส่วนหนึ่งของกรีซตะวันตก และเขตอัตติกา เมื่อขุดคลองคอรินท์ในปี ค.ศ. 1893 แล้วคาบสมุทรเพโลโพนีสก็ถูกแยกออกจากแผ่นดินใหญ่แต่มิได้ถือว่าเป็น “เกาะ”

## อ้างอิง

## ดูเพิ่ม
* คาบสมุทร 

## แหล่งข้อมูลอื่น

หมวดหมู่:ภูมิภาคในกรีซ
หมวดหมู่:ธรณีสัณฐานในประเทศกรีซ
ทะเลสาบโอกูตามะ

**ทะเลสาบโอกูตามะ** () ตั้งอยูที่รอยต่อระหว่างกรุงโตเกียวและจังหวัดยามานาชิ ประเทศญี่ปุ่น เนื่องจากอยู่เหนือเขื่อนโอโงจิจึงเป็นที่รู้จักในอีกชื่อหนึ่งว่าอ่างเก็บน้ำโอโงจิ มีพื้นที่ครอบคลุมเมืองโอกูตามะในอำเภอนิชิตามะ กรุงโตเกียว และหมู่บ้านทาบายามะในอำเภอคิตัตสึรุ จังหวัดยามานาชิ เป็นแหล่งน้ำดื่มที่สำคัญของโตเกียว

thumb|right|ภาพถ่ายทางอากาศของทะเลสาบโอกูตามะ

## ข้อมูล
* ความสูงของเขื่อน: 149 ม.
* ความยาวของเขื่อน: 353 ม.
* Greatest depth: 142 ม.
* Circumference when full: 45.37 กม.
* Altitude of surface when full: 526.5 ม.
* Area of surface when full: 4.25 กม.²
* ความจุ: 185&nbsp;400&nbsp;000&nbsp;m³
* Completion: 2500
* Displaced: 945 households, 6,000 people
* Died during construction: 87 people

## รอบทะเลสาบ
แม่น้ำทามะไหลลงสู่ทะเลสาบโอกูตามะที่ปลายสุดด้านตะวันตก ด้านตะวันตกเฉียงใต้มีแม่น้ำโคซูเงะไหลลงสู่ทะเลสาบเช่นกัน ปลายด้านตะวันออกคือแม่น้ำทามะที่ไหลออกจากทะเลสาบ บริเวณรอบทะเลสาบเป็นแหล่งชมดอกซากูระบานในฤดูใบไม้ผลิที่มีชื่อเสียง

โอกูตามะ
โอกูตามะ
หมวดหมู่:ภูมิศาสตร์โตเกียว
แทบรีซ

**แทบรีซ** (; ) เป็นเมืองหลักของจังหวัดอาเซอร์ไบจานตะวันออก ประเทศอิหร่าน ตั้งอยู่สูงกว่าระดับน้ำทะเล 1,350 เมตร ตรงจุดที่แม่น้ำคูรูและแม่น้ำอาจือมาบรรจบกัน แทบรีซเป็นเมืองหลวงเมืองหนึ่งและที่ประทับของมกุฎราชกุมารของราชวงศ์กอจอร์ แทบรีซเป็นเมืองที่มีบทบาทสำคัญในประวัติศาสตร์ร่วมสมัย ที่ตั้งของตัวเมืองอยู่ในหุบเขาทางตอนเหนือของสันเขาของยอดภูเขาไฟแซแฮนด์ ทางตอนใต้ของทิวเขาเอย์นาลี หุบเขาเปิดออกไปสู่ที่ราบที่ค่อย ๆ ลาดลงไปทางตอนเหนือของทะเลสาบอูร์เมียซึ่งอยู่ห่างไปทางทิศตะวันตก 60 กิโลเมตร

ในปัจจุบันแทบรีซมีประชากรราว 1,600,000 คน เป็นเมืองที่ใหญ่เป็นอันดับที่หกของอิหร่านรองจากเตหะราน แมชแฮด เอสแฟฮอน แคแรจ และชีรอซ และเป็นเมืองที่มีความสำคัญทางอุตสาหกรรมเป็นอันดับที่สองรองจากเตหะราน แทบรีซเป็นเมืองสำหรับการพักร้อน และเป็นศูนย์กลางทางการค้า อุตสาหกรรม และการคมนาคม

แทบรีซมีความสำคัญทางประวัติศาสตร์มาตั้งแต่โบราณ เป็นที่ตั้งของโบราณสถานหลายแห่งแต่มาถูกทำลายไปมากจากการถูกชาวต่างชาติรุกราน การละเลยของรัฐบาล และจากภัยธรรมชาติเช่นแผ่นดินไหวหรือน้ำท่วม สิ่งก่อสร้างที่ยังคงเหลืออยู่มาจากสมัยอิลคานิด, ซาฟาวิด และกอจอร์ และบางชิ้นก็เป็นงานชิ้นเอกที่มีความทางสถาปัตยกรรม

## อ้างอิง

## แหล่งข้อมูลอื่น

หมวดหมู่:เมืองในประเทศอิหร่าน
หมวดหมู่:เมืองหลวงเก่าของอิหร่าน
โจรสลัดบาร์บารี

**โจรสลัดบาร์บารี** () เป็นโจรสลัดมุสลิมที่ก่อความไม่สงบในบริเวณแอฟริกาเหนือตั้งแต่คริสต์ศตวรรษที่ 11 ระหว่างสงครามครูเสดจนกระทั่งถึงต้นคริสต์ศตวรรษที่ 19 บาร์บารีตั้งหลักแหล่งอยู่ตามเมืองท่าทางตอนเหนือของแอฟริกาเช่นตูนิส ตริโปลี แอลเจียร์ส ซาเล และเมืองท่าในโมร็อกโก และมักจะทำการรังควานในบริเวณฝั่งทะเลบาร์บารี  เหยื่อของบาร์บารีอยู่ในทะเลเมดิเตอเรเนียน ทางตอนใต้ตามชายฝั่งทะเลทางด้านมหาสมุทรแอตแลนติกของแอฟริกาตะวันตก และ ทางตอนเหนือของมหาสมุทรแอตแลนติกไปจนถึงไอซ์แลนด์ บาร์บารีมักจะเลือกโจมตีเรือของชาวยุโรปตะวันตกทางตะวันตกของทะเลเมดิเตอเรเนียน นอกจากนั้นก็ยังทำการโจมตีเมืองชายฝั่งทะเลของยุโรปและจับคริสเตียนเป็นทาสเพื่อขายให้แก่อิสลามในบริเวณเช่นแอลจีเรีย และ โมร็อกโก

การโจมตีของบาร์บารีต่อเรือฝรั่งเศส สเปน และอังกฤษ และตามชายฝั่งทะเลในสเปนและอิตาลีทำให้ผู้คนละทิ้งจากบริเวณต่างๆ เหล่านั้นจนกระทั่งมาถึงคริสต์ศตวรรษที่  19 ระหว่างคริสต์ศตวรรษที่ 16 ถึงคริสต์ศตวรรษที่ 19 โจรสลัดบาร์บารีจับชาวยุโรปราว 800,000 ถึง 1.25 ล้านคนไปเป็นทาส ส่วนใหญ่จากหมู่บ้านตามชายฝั่งทะเลในอิตาลี สเปน และ โปรตุเกส และบางครั้งก็ในฝรั่งเศส อังกฤษ เนเธอร์แลนด์ ไอร์แลนด์ และไอซ์แลนด์ และบางครั้งก็ไปถึงอเมริกาเหนือ บาร์บารีที่มีชื่อเสียงที่สุดคือเฮย์เรดดิน บาร์บารอสซา และ โอรุค ไรส์ (Oruç Reis) ผู้มีอำนาจในแอลเจียร์สเมื่อต้นคริสต์ศตวรรษที่ 16 ซึ่งเป็นการเริ่มการมีอิทธิพลของจักรวรรดิออตโตมันในแอฟริกาเหนือเป็นเวลาสี่ร้อยปี และเป็นการก่อตั้งศูนย์กลางของกิจการโจรสลัดในทะเลเมดิเตอเรเนียน

หลังจากสงครามนโปเลียนและการประชุมแห่งเวียนนาในปี ค.ศ. 1815 และการเข้าเกี่ยวข้องของรัฐนาวีของสหรัฐอเมริกาในสงครามบาบารีครั้งที่ 1 ในปี ค.ศ. 1801 ถึงปี ค.ศ. 1805 และ ครั้งที่ 2 ในปี ค.ศ. 1815 เมื่อมหาอำนาจของยุโรปเห็นถึงความจำเป็นในการกำจัดอำนาจของโจรสลัดบาร์บารี หลังจากนั้นอำนาจของโจรสลัดบาร์บารีก็ลดถอยลง นอกจากนั้นฝรั่งเศสก็เข้ายึดบริเวณส่วนใหญ่ตามฝั่งทะเลบาร์บารีในคริสต์ศตวรรษที่ 19

## อ้างอิง

## ดูเพิ่ม
* ฝั่งทะเลบาร์บารี 
* ประวัติศาสตร์ยุโรป 
* 
หมวดหมู่:ประวัติศาสตร์ความสัมพันธ์ระหว่างประเทศ
หมวดหมู่:ประวัติศาสตร์ตูนิเซีย
* หมวดหมู่:ประวัติศาสตร์โมร็อกโก
* หมวดหมู่:ประวัติศาสตร์แอลจีเรีย

หมวดหมู่:ประวัติศาสตร์ยุโรป
หมวดหมู่:จักรวรรดิออตโตมัน
หมวดหมู่:ประวัติศาสตร์โมร็อกโก
หมวดหมู่:ประวัติศาสตร์แอลจีเรีย
หมวดหมู่:โจรสลัด
มัสยิดซิวเลย์มานีเย

**มัสยิดซิวเลย์มานีเย** (, ) เป็นมัสยิดหลวงของออตโตมันที่ตั้งอยู่ในอิสตันบูลในตุรกี เป็นมัสยิดที่ใหญ่เป็นที่สองของอิสตันบูลและเป็นสิ่งก่อสร้างที่เป็นที่รู้จักกันดีที่สุดของเมืองสิ่งก่อสร้างหนึ่ง

มัสยิดซิวเลย์มานีเยสร้างตามพระบรมราชโองการของสุลต่านสุลัยมานแห่งจักรวรรดิออตโตมัน โดยมีมิมาร์ ซินานเป็นสถาปนิก เป็นสถาปัตยกรรมแบบอิสลาม ที่เริ่มก่อสร้างในปี ค.ศ. 1550 และสร้างเสร็จในปี ค.ศ. 1557 

ซินานมีความเห็นว่าการออกแบบของมัสยิดเป็นสถาปัตยกรรมที่เป็นการถ่วงดุลยภาพกับของอะยาโซเฟียของไบแซนไทน์ที่มาเปลี่ยนเป็นมัสยิดในรัชสมัยของสุลต่านเมเหม็ดที่ 2 และเป็นลักษณะการก่อสร้างที่ใช้เป็นแบบอย่างในการก่อสร้างมัสยิดหลายแห่งในเมืองอิสตันบูลต่อมา ลักษณะสถาปัตยกรรมของซินานเป็นสถาปัตยกรรมที่มีความสมดุล และอาบด้วยแสงที่เป็นการตีความหมายที่มาจากรากฐานของสถาปัตยกรรมออตโตมันก่อนหน้านั้น และรวมทั้งอะยาโซเฟียเอง นักเขียนบางคนเสนอว่าอาจจะเป็นได้ว่าการติดต่อระหว่างอิตาลีและอิสตันบูลอาจจะมีส่วนในการมีอิทธิพลต่อความคิดของซินานในการสร้างความสมดุลของสิ่งก่อสร้างและการสร้างทรงที่มีเหตุผล (rational forms)

การออกแบบมัสยิดซิวเลย์มานีเยอาจจะเป็นการแสดงออกของสุลต่านสุลัยมานในการเป็นโซโลมอนองค์ที่สอง การก่อสร้างมัสยิดซิวเลย์มานีเยพาดพิงไปถึงโดมทองแห่งเยรุซาเล็มที่สร้างบนวัดโซโลมอนอะยาโซเฟียเสร็จว่าทรงมีความสามารถเกินกว่าโซโลมอน มัสยิดซิวเลย์มานีเยมีความเด่นสง่าที่แสดงความสำคัญของสุลต่านสุลัยมานในประวัติศาสตร์แต่มีขนาดเล็กกว่าอะยาโซเฟีย

## อ้างอิง

* Goodwin G., "A History of Ottoman Architecture"; Thames & Hudson Ltd., London, reprinted 2003; ISBN 0-500-27429-0
*  
*  
* 

## แหล่งข้อมูลอื่น
* 

หมวดหมู่:สถาปัตยกรรมแบบออตโตมัน
หมวดหมู่:ศาสนสถานอิสลาม
หมวดหมู่:มัสยิดในอิสตันบูล
ตริโปลิเตเนีย

thumb|left|125px|ตริโปลิเตเนียในประเทศลิเบีย(สีเขียว)
**ตริโปลิเตเนีย** หรือ **ตริโปลิตานา** (; , Ṭarābulus) เป็นภูมิภาคในประวัติศาสตร์และอดีตจังหวัดของลิเบียที่ตั้งติดกับภูมิภาคไซเรไนกา (Cyrenaica) และภูมิภาคเฟซซัน (Fezzan) เขตปกครองนี้ยุบเลิกไปเมื่อต้นคริสต์ทศวรรษ 1970 และถูกแทนที่ด้วยเขตปกครองที่มีขนาดย่อมกว่า ซึ่งก็มีการเปลี่ยนแปลงอีกหลายครั้งต่อมา ในระบบเดิมนั้น ตริโปลิเตเนียรวมตริโปลีเมืองหลวงของลิเบียและบริเวณทางตะวันตกเฉียงเหนือไว้ด้วย แต่เขตการปกครองในปัจจุบันแตกต่างจากเดิมเป็นอันมาก ฉะนั้นคำว่า “ตริโปลิเตเนีย” จึงหมายถึงภูมิภาคในประวัติศาสตร์มากกว่าที่จะหมายถึงดินแดนในปัจจุบัน ในภาษาอาหรับคำเดียวกัน ( طرابلس ) หมายความได้ทั้งเมืองและภูมิภาค ถ้าใช้โดยไม่มีคำขยายก็จะหมายถึงเมืองเท่านั้น ถ้าจะใช้คำว่า “ตริโปลิเตเนีย” ในภาษาอาหรับ ก็ต้องใช้คำนำหน้าเช่น “รัฐ” “จังหวัด” หรือ “sha'biyah” ประกอบด้วย

หมวดหมู่:ภูมิภาคในประวัติศาสตร์
หมวดหมู่:รัฐสิ้นสภาพในประเทศลิเบีย
โมเสส ฮามอน

**โมเสส ฮามอน** () (ราว ค.ศ. 1490 - (ค.ศ. 1567) โมเสส ฮามอนชาวยิวเกิดในสเปนเป็นบุตรของโจเซฟ ฮามอน โมเสสย้ายไปคอนสแตนติโนเปิลกับบิดาและในที่สุดก็ได้เป็นนายแพทย์ประจำพระองค์ของสุลต่านสุลัยมานมหาราช และได้ติดตามพระองค์ไปทุกสมรภูมิและกลายเป็นคนโปรดเพราะความรู้ความสามารถ

ฮามอนเป็นนักภาษาศาสตร์ผู้มีความสามารถในภาษาอาหรับ ภาษาตุรกี และภาษาเปอร์เซีย และเป็นผู้อุปถัมภ์การศึกษาเกี่ยวกับยิว ฮามอนมีงานเขียนในภาษาฮิบรูในคอนสแตนติโนเปิลในปี ค.ศ. 1515 และปี ค.ศ.  1516 และสร้างสถานศึกษาด้วยเงินทุนของตนเองในอิสตันบุล 

## อ้างอิง
* This article incorporates text from the 1901–1906 Jewish Encyclopedia, a publication now in the public domain. 

หมวดหมู่:บุคคลที่เกิดในคริสต์ทศวรรษ 1490
หมวดหมู่:แพทย์ชาวยิว
หมวดหมู่:บุคคลในคริสต์ศตวรรษที่ 15
ตูนิส

**ตูนิส** (, *Tūnis*; ) เป็นเมืองหลวงของประเทศตูนิเซียและเขตผู้ว่าราชการตูนิส ที่มีประชากร 1,200,000 คนในปี ค.ศ. 2008 และ 3,980,500 คนเมื่อรวมปริมณฑล ตูนิสเป็นเมืองที่ใหญ่ที่สุดในตูนิเซีย

ตูนิสตั้งอยู่ในอ่าวตูนิสบนฝั่งทะเลเมดิเตอร์เรเนียน และเมืองท่าลากูแล็ต (La Goulette) ตัวเมืองตั้งอยู่ที่ราบและเนินตามชายฝั่งทะเลรอบอ่าว ที่ศูนย์กลางของบริเวณใหม่ (ก่อนและหลังสมัยอาณานิคม) เป็นบริเวณเมดินา ถัดออกไปในบริเวณรอบตัวเมืองเป็นบริเวณปริมณฑลคาร์เทจ, ลามาร์ซา และซิดิบูซาอิด

บริเวณเมดินาเป็นบริเวณเมืองเก่าที่มีถนนแคบและทางเดินที่มีหลังคา เต็มไปด้วยกลิ่นและสี ร้านค้า และสินค้าต่าง ๆ ที่รวมทั้งผลิตภัณฑ์หนัง ไปจนถึงพลาสติก โลหะ และสินค้าหัตกรรมสำหรับนักท่องเที่ยว

## อ้างอิง

* Jellal Abdelkafi, *La médina de Tunis*, éd. Presses du CNRS, Paris, 1989
* Alia Baccar-Bournaz [sous la dir. de], *Tunis, cité de la mer* (acte d’un colloque de 1997), éd. L’Or du temps, Tunis, 1999
* Philippe Di Folco, *Le goût de Tunis*, éd. Mercure de France, Paris, 2007 
* Abdelwahab Meddeb, *Talismano*, éd. Christian Bourgois, Paris, 1979
* Mohamed Sadek Messikh, *Tunis. La mémoire*, éd. Du Layeur, Paris, 2000 
* Paul Sebag, *Tunis. Histoire d’une ville*, éd. L’Harmattan, Paris, 2000 
* Paul Sebag, *Tunis. Une cité barbaresque au temps de la course*, éd. L’Harmattan, Paris,

## ดูเพิ่ม
* ประเทศตูนิเซีย 

## แหล่งข้อมูลอื่น
* 
* The Municipality of Tunis official website 
* Lexicorient 
* TunisForum:Guide ou sortir en Tunisie 
* Video tour of the Bardo Museum
* Video of Tunis Medina
*Old maps of Tunis , Historic Cities  site

หมวดหมู่:เมืองในประเทศตูนิเซีย
หมวดหมู่:เมืองหลวงในทวีปแอฟริกา
หมวดหมู่:เมืองหลวงทางวัฒนธรรมของอาหรับ
ชายฝั่งบาร์บารี

thumb|280px |การซื้อเชลยคริสเตียนในบาร์บารี
**ชายฝั่งบาร์บารี** หรือ **กลุ่มรัฐบาร์บารี** () เป็นคำที่ใช้โดยชาวยุโรปตั้งแต่คริสต์ศตวรรษที่ 16 จนถึงคริสต์ศตวรรษที่ 19 ที่หมายถึงบริเวณชายฝั่งทางตอนกลางและทางตะวันตกของแอฟริกาเหนือที่ปัจจุบันคือโมร็อกโก, แอลจีเรีย, ตูนิเซีย และ ลิเบีย เป็นคำที่มาจากชนเบอร์เบอร์ของแอฟริกาเหนือ คำว่า “บาร์บารี”  ในบริบททางตะวันตกมักจะทำให้นึกถึงโจรสลัดบาร์บารีและการค้าทาส (Barbary Slave Trade) ที่เกิดขึ้นจากการโจมตีเรือตามบริเวณที่มีการตั้งถิ่นฐานในบริเวณชายฝั่งทะเลเมดิเตอร์เรเนียนกับมหาสมุทรแอตแลนติก และการจับคนเป็นทาสและค้าทาสจากยุโรปและบริเวณภูมิภาคแอฟริกาซับ-ซาฮารา (sub-Saharan Africa)

บาร์บารีมักจะไม่รวมตัวกันเป็นกลุ่มการเมือง ตั้งแต่คริสต์ศตวรรษที่ 16 บาร์บารีแบ่งเป็นโมร็อกโก, จังหวัดแทนเจียร์ (ออตโตมัน), จังหวัดทูนิส (ออตโตมัน) และ ตริโปลิตาเนีย ประมุขสำคัญของกลุ่มรัฐบาร์บารีในช่วงนี้ก็ได้แก่ปาชา (Pasha) หรือ เดย์ (Dey) แห่งอัลเจียร์ส, เบย์แห่งตูนิส และเบย์แห่งตริโปลี ผู้ต่างก็ต้องการที่จะกำจัดสุลต่านแห่งจักรวรรดิออตโตมันแต่ตามความเป็นจริงแล้วต่างก็เป็นประมุขของรัฐอิสระ 

ก่อนหน้านั้นบาร์บารีมักจะแบ่งระหว่างโมร็อกโกและรัฐแอลจีเรียตอนกลางตะวันตกที่มีศูนย์กลางอยู่ที่ ทเลมเชน (Tlemcen) หรือ ทิอาเรท (Tiaret) ตระกูลบาร์บารีผู้มีอิทธิพลเช่นอัลโมฮัด (Almohad)  หรือฮาฟสิด (Hafsids) มักจะรวมบาร์บารีเข้าด้วยกันอยู่ได้ชั่วระยะหนึ่ง ตามทัศนคติของชาวยุโรปเมืองหลวงหรือเมืองสำคัญของบาร์บารีอยู่ที่ตริโปลีในลีเบียปัจจุบัน  แม้ว่ามาราเคช (Marrakesh) ในโมร็อกโกจะเป็นเมืองที่ใหญ่กว่าและมีความสำคัญกว่า บางครั้งก็จะเห็นว่าแอลเจียร์สในแอลจีเรีย และแทนเจียร์สในโมร็อกโกก็ถือว่าเป็นเมืองหลวง

ในปี ค.ศ. 1805 สหรัฐอเมริกาพยายามทำลายโจรสลัดบาร์บารี และปลดปล่อยชาวอเมริกันที่ถูกจับเป็นทาส

## อ้างอิง
* London, Joshua E. (2005), written at New Jersey, Victory in Tripoli: How America's War with the Barbary Pirates Established the U.S. Navy and Shaped a Nation, John Wiley & Sons, Inc., ISBN 0-471-44415-4 
* LAFI (Nora), *Une ville du Maghreb entre ancien régime et réformes ottomanes. Genèse des institutions municipales à Tripoli de Barbarie (1795-1911)*, Paris: L'Harmattan, 2002, 305 p. http://www.harmattan.fr/index.asp?navig=catalogue&obj=livre&no=4980

## แหล่งข้อมูลอื่น
* "When Europeans Were Slaves: Research Suggests White Slavery Was Much More Common Than Previously Believed" , Ohio State University

หมวดหมู่:ชายฝั่ง
หมวดหมู่:ภูมิภาคในทวีปแอฟริกา
หมวดหมู่:มาเกร็บ
โคโรนิ

**โคโรนิ** (, ) เป็นเมืองในเมสซีนีอา (Messenia) ในประเทศกรีซ ที่ชาวเวนิสเรียกว่า “โคโรเน” และออตโตมัน โคโรนิตั้งอยู่ทางตะวันตกเฉียงใต้ของคาบสมุทรเพโลพอนนีสในอ่าวเมสซิเนีย (Gulf of Messinia) ทางตอนใต้ของกรีซราว 45 ทางตะวันตกเฉียงใต้ของคาลามาตา ตัวเมืองตั้งอยู่บนเนินใต้ปราสาทแบบเวนิส มีเนื้อที่ 105.163 ตารางกิโลเมตร และมีประชากร 5,067 คน (สถติ ค.ศ. 2001)

## แหล่งข้อมูลอื่น

หมวดหมู่:เมืองในประเทศกรีซ
โมเรีย

**มอเรีย** (; ; ) เป็นชื่อเดิมของคาบสมุทรเพโลพอนนีสที่ตั้งอยู่ทางใต้ของประเทศกรีซที่ใช้ในยุคกลางและสมัยใหม่ตอนต้น และบางทีก็เป็นที่รู้จักกันว่าเป็นจังหวัดไบแซนไทน์ที่เรียกว่าอาณาจักรดิสปอเทตแห่งมอเรีย (Despotate of Morea) ที่มาของชื่อไม่เป็นที่ทราบแต่ได้รับการบันทึกครั้งแรกในคริสต์ศตวรรษที่ 10 ในบันทึกพงศาวดารของจังหวัดไบแซนไทน์

ในกรีซปัจจุบันนิยมเชื่อกันว่ามาจากคำว่า “moria” ที่แปลว่า “มัลเบอร์รี” ซึ่งเป็นต้นไม้ที่พบในท้องถิ่นที่ใช้ในการเลี้ยงตัวไหม ซึ่งเพโลพอนนีสมีชื่อเสียง รูปทรงของคาบสมุทรเพโลพอนนีสเองก็มีลักษณะเหมือนใบมัลเบอร์รี แต่ก็มีผู้เชื่อว่ามาจากคำแฟรงก์แม้ว่าเขตการปกครองของแฟรงก์จะมิได้มีขึ้นจนถึงคริสต์ศตวรรษที่ 13

## อ้างอิง

**Crusaders as Conquerors: the Chronicle of Morea,* translated from the Greek with notes and introduction by Harold E. Lurier, Columbia University, 1964.

## ดูเพิ่ม
* คาบสมุทรเพโลพอนนีส 

## แหล่งข้อมูลอื่น

หมวดหมู่:ภูมิภาคในกรีซ
หมวดหมู่:คาบสมุทร
มัดเราะซะฮ์

[thumb|280px|สถานศึกษา Ulugh Beg ใน[ซามาร์กันต์ในอุซเบกิสถาน ราว ค.ศ. 1912]]
**มัดเราะซะฮ์** (; ) เป็นคำภาษาอาหรับใช้เรียกสถานศึกษา ไม่ว่าจะเป็นระบบใด ทั้งของศาสนาและของฆราวาส

มัดดารอซะฮ์แบ่งออกเป็น: 
**Madrasah aamah* () - โรงเรียนรัฐบาล
**Madrasah khāṣah* () - โรงเรียนเอกชน
**Madrasah dīniyyah* () - โรงเรียนศาสนา 
**Madrasah Islamiyyah* ()  - โรงเรียนศาสนาอิสลาม
**Madrasah Jami'ah*  -  มหาวิทยาลัย

มัดเราะซะฮ์ของออตโตมันนอกจากจะสอนหลักศาสนาแล้วก็ยังสอนการเขียน ไวยากรณ์ กวีนิพนธ์ ธรรมชาติวิทยา รัฐศาสตร์ และมารยาทในสังคมด้วย

## อ้างอิง

## ดูเพิ่ม
* สถานศึกษา 

หมวดหมู่:โรงเรียน
หมวดหมู่:คำศัพท์การศึกษา
การล้อมมอลตา (ค.ศ. 1565)

**การล้อมมอลตา (ค.ศ. 1565)** () เป็นการล้อมที่เป็นส่วนหนึ่งของสงครามออตโตมันในยุโรปและสงครามออตโตมัน-ฮับสบวร์กเมื่อจักรวรรดิออตโตมันรุกรานเข้าล้อมมอลตาที่เป็นที่ตั้งมั่นของอัศวินฮอสพิทาลเลอร์ ระหว่างวันที่ 18 พฤษภาคม จนถึงวันที่ 11 กันยายน ค.ศ. 1565 ฝ่ายอัศวินฮอสพิทาลเลอร์เป็นฝ่ายที่ได้รับชัยชนะ การล้อมครั้งนี้เป็นการต่อสู้อันดุเดือดและนองเลือดที่สุดครั้งหนึ่งในประวัติศาสตร์ และเป็นยุทธการที่ยุโรปถือว่าเป็นยุทธการที่สำคัญที่สุดยุทธการหนึ่งของยุโรปที่วอลแตร์ถึงกับกล่าวว่า “ไม่มีสิ่งใดที่จะเป็นที่รู้จักกันมากเท่ากับการล้อมมอลตา” และเป็นยุทธการครั้งแรกที่ทำให้ยุโรปยุติความเชื่อในความคงกระพันของจักรวรรดิออตโตมัน และเป็นการเริ่มต้นของความมีอิทธิพลของสเปนในเมดิเตอเรเนียน สงครามครั้งนี้เป็นจุดสูงสุดของการแข่งขันทางอำนาจระหว่างพันธมิตรคริสเตียนและจักรวรรดิออตโตมันในการมีอำนาจในเมดิเตอเรเนียน การแข่งขันที่รวมทั้งการโจมตีมอลตาในปี ค.ศ. 1551 ก่อนหน้านั้นที่ฝ่ายออตโตมันทำลายกองเรือของฝ่ายพันธมิตรคริสเตียนอย่างย่อยยับในยุทธการดเจอร์บา (Battle of Djerba) ในปี ค.ศ. 1560

## อ้างอิง

## ดูเพิ่ม
* จักรวรรดิออตโตมัน

หมวดหมู่:การล้อม
หมวดหมู่:สงครามเกี่ยวข้องกับสเปน
หมวดหมู่:สงครามเกี่ยวข้องกับจักรวรรดิออตโตมัน
หมวดหมู่:สงครามเกี่ยวข้องกับตุรกี
หมวดหมู่:ประวัติศาสตร์มอลตา
หมวดหมู่:สงครามในคริสต์ทศวรรษ 1560
หมวดหมู่:ปฏิบัติการสะเทินน้ำสะเทินบก
ฟูซูลิ

**แมแฮมแมด บิน ซือเลย์มัน** (อาเซอร์ไบจานคลาสสิก:  ) รู้จักกันในนามปากกาว่า **ฟูซูลิ** ( ; &nbsp;– 1556) เป็นนักกวี นักเขียน และนักคิดชาวอาเซอร์ไบจาน จากเผ่าแบยอตของโอฆุซ
ถือเป็นหนึ่งในผู้มีส่วนร่วมคนสำคัญในด้านโคลงดิวานของวรรณคดีอาเซอร์ไบจาน ฟูซูลิแต่งกวีในสามภาษา: อาเซอร์ไบจาน ภาษาแม่ของตน, อาหรับ และเปอร์เซีย เขามีความรู้ในด้านวรรณกรรมทั้งภาษาตุรกีออตโตมันกับภาษาชะกะไต และความรู้ในด้านคณิตศาสตร์กับดาราศาสตร์

## หมายเหตุ

## อ้างอิง

## ข้อมูล
**ปฐมภูมิ**
* Fuzulî. *Fuzulî Divanı: Gazel, Musammat, Mukatta' ve Ruba'î kısmı*. Ed. Ali Nihad Tarlan. İstanbul: Üçler Basımevi, 1950.
* Fuzulî. *Leylâ ve Mecnun*. Ed. Muhammet Nur Doğan. .

**ทุติยภูมิ**
* Andrews, Walter G. "Fuzûlî" in *Ottoman Lyric Poetry: An Anthology*. pp.&nbsp;235–237. .
* "Fozuli, Mohammad b. Solayman". Encyclopædia Iranica. Retrieved 25 August 2006.
* "Fuzuli, Mehmed bin Süleyman." Encyclopædia Britannica. 2006. Encyclopædia Britannica Premium Service. 23 Aug. 2006  .
* Kudret, Cevdet. *Fuzuli*. .
* Şentürk, Ahmet Atillâ. "Fuzûlî" in *Osmanlı Şiiri Antolojisi*. pp.&nbsp;280–324. .
* The investigation of the mystical similarities and differences of Fozoli's Persian and Turkish Divans against Hafez's Divan (Thesis for M.A degree Islamic Azad University of Tabriz, Iran ) By: Gholamreza Ziyaee Prof.: Ph.D: Aiyoub Koushan
* A comparative adaptation of Peer in Khajeh Hafez's divan with Hakim Fozooli's Persian and Turkish divans,Article 7, Volume 6, Number 21, Autumn 2012, Page 159-188
Document Type: Research Paper
Authors:
1Aiyoub Koushan; 2Gholamreza Zyaee
1Faculty member, Department of Persian Literature, Tabriz Branch, Islamic Azad University, Tabriz, Iran
2Student, Department of Persian Literature, Tabriz Branch, Islamic Azad University, Tabriz, Iran.

## แหล่งข้อมูลอื่น
*  Fuzûlî, on archive.org
* Muhammed Fuzuli—a website with a brief biography and translated selections from *Leyla and Mecnun*
* FUZULİ 
* Fuzûlî in Stanford J. Shaw's *History of the Ottoman Empire and Modern Turkey*

หมวดหมู่:บุคคลที่เกิดในคริสต์ทศวรรษ 1480
หมวดหมู่:ชาวตุรกีเชื้อสายอาเซอร์ไบจาน
หมวดหมู่:มุสลิมชาวตุรกี
หมวดหมู่:นักเขียนชาวตุรกี
หมวดหมู่:กวีชาวตุรกี
หมวดหมู่:บุคคลในคริสต์ศตวรรษที่ 16
หมวดหมู่:บุคคลจากกัรบะลาอ์
อาร์ท แบลคคี

**อาร์เทอร์ แบลคคี** (11 ตุลาคม ค.ศ. 1919 - 16 ตุลาคม ค.ศ. 1990) มือกลอง และหัวหน้าวงดนตรีแจ๊สชาวอเมริกัน มีชื่อเสียงในฐานะนักดนตรีบีบ็อพสมัยใหม่ ที่พัฒนาแนวการเล่นจังหวะกลองไปเป็นฮาร์ดบ็อพ และมีอิทธิพลต่อวงการแจ๊สสายหลัก  

แบลคคีเป็นหัวหน้าวงดนตรีแปดคน "เดอะ แจ๊ส เมสเซนเจอร์" ต่อเนื่องนานกว่า 30 ปี  และผลักดันให้สมาชิกวงรุ่นหลังหลายคนมีชื่อเสียงในแนวหน้าในแวดวงดนตรีแจ๊ส เช่น คีท จาร์เรต วินตัน มาร์แชลลิส

ในวัย 30 ปี แบลคคีใช้เวลาหลายปีเดินทางในทวีปอาฟริกาเพื่อศึกษาวิถีชีวิตแบบมุสลิม เขาได้เปลี่ยนไปนับถือศาสนาอิสลาม และเปลี่ยนชื่อเป็น "อับดุลละห์ บิน บูฮานา"

อาร์เทอร์ แบลคคี เสียชีวิตเมื่อวันที่ 16 ตุลาคม ค.ศ. 1990 ที่มหานครนิวยอร์ก ด้วยโรคมะเร็งปอด ด้วยวัย 90 ปี

## แหล่งข้อมูลอื่น
* Official Art Blakey website
* Art Blakey University  School Of Hard Bop 

หมวดหมู่:นักตีกลอง
หมวดหมู่:นักดนตรีแจ๊สชาวอเมริกัน
หมวดหมู่:มุสลิมชาวอเมริกัน
หมวดหมู่:ชาวอเมริกันเชื้อสายแอฟริกา
หมวดหมู่:ศิลปินสังกัดโคลัมเบียเรเคิดส์
หมวดหมู่:บุคคลจากศาสนาคริสต์ที่เปลี่ยนไปนับถือศาสนาอิสลาม
หมวดหมู่:ศิลปินสังกัดอิมพัลส์! เรเคิดส์
หมวดหมู่:ศิลปินสังกัดเอบีซีเรเคิดส์
หมวดหมู่:บุคคลจากพิตต์สเบิร์ก
หมวดหมู่:เสียชีวิตจากมะเร็งปอด
หมวดหมู่:ผู้ที่ได้รับรางวัลแกรมมี สาขาศิลปินผู้ประสบความสำเร็จตลอดช่วงชีวิต
พิธีพระราชทานกระบี่

**พิธีพระราชทานกระบี่** เป็นพิธีที่พระมหากษัตริย์ผู้ทรงดำรงตำแหน่งจอมทัพไทย พระราชทานกระบี่แก่ว่าที่ร้อยตรี ว่าที่เรือตรี ว่าที่เรืออากาศตรี และว่าที่ร้อยตำรวจตรี ผู้สำเร็จการศึกษาจากโรงเรียนนายร้อยพระจุลจอมเกล้า วิทยาลัยแพทยศาสตร์พระมงกุฎเกล้า โรงเรียนนายเรือ โรงเรียนนายเรืออากาศนวมินทกษัตริยาธิราช สถาบันการศึกษาทางทหารต่างประเทศ และโรงเรียนนายร้อยตำรวจ ตามลำดับ อันหมายถึงการสำเร็จการศึกษาโดยสมบูรณ์ของเหล่าทหาร-ตำรวจ พร้อมที่จะปฏิบัติหน้าที่เพื่อปกป้องประเทศชาติต่อไป

พระบาทสมเด็จพระบรมชนกาธิเบศร​ มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ เสด็จพระราชดำเนินพระราชทานกระบี่ด้วยพระองค์เองทุกปีจนถึง พ.ศ. 2552 โดยวันพระราชทานนั้น สำนักพระราชวังจะแจ้งให้ทราบเป็นรายปี ดังนั้น ช่วงเวลาการพระราชทานจึงไม่แน่นอนเหมือนกับพิธีพระราชทานปริญญาบัตร โดยพิธีพระราชทานกระบี่ จะกระทำที่ อาคารใหม่ สวนอัมพร พระราชวังดุสิต แต่หากเสด็จพระราชดำเนินแปรพระราชฐานไปประทับ ณ วังไกลกังวล อำเภอหัวหิน จังหวัดประจวบคีรีขันธ์ จะกระทำพิธีพิธีที่ศาลาราชประชาสมาคม

ในปี พ.ศ. 2554 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้กระทำพิธี ณ ห้องประชุมสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ชั้น 14 อาคารเฉลิมพระเกียรติ โรงพยาบาลศิริราช โดยผู้แทนนักเรียนนายร้อย นักเรียนนายเรือ นักเรียนนายเรืออากาศ และนักเรียนนายร้อยตำรวจ เหล่าละ 2 นาย รวม 8 นาย เข้ารับพระราชทานกระบี่จากพระหัตถ์ ส่วนผู้เข้าร่วมพิธีที่สำเร็จการศึกษานายอื่นนั้น กระทำพิธี ณ สถานที่ซึ่งแต่ละเหล่าได้เตรียมไว้ ได้แก่ หอประชุมโรงเรียนนายร้อยพระจุลจอมเกล้า หอประชุมโรงเรียนนายเรือ หอประชุมรณนภากาศ โรงเรียนนายเรืออากาศนวมินทกษัตริยาธิราช และหอประชุมชุณหะวัณ โรงเรียนนายร้อยตำรวจ นับเป็นครั้งแรกที่พิธีพระราชทานกระบี่ไม่ได้กระทำ ณ เขตพระราชฐาน และครั้งแรกที่มีการกระทำพร้อมกันทั้งสี่เหล่า

ตั้งแต่ พ.ศ. 2555 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้พระราชวงศ์เสด็จแทนพระองค์ โดยใช้ชื่อพิธีการ **พิธีพระราชทานกระบี่และปริญญาบัตร** มีผู้แทนพระองค์ ดังนี้
; พระบาทสมเด็จพระวชิรเกล้าเจ้าอยู่หัว สำหรับ
* โรงเรียนนายเรืออากาศนวมินทกษัตริยาธิราช

; สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี สำหรับ
* โรงเรียนนายร้อยพระจุลจอมเกล้า
* โรงเรียนนายร้อยตำรวจ
* วิทยาลัยแพทยศาสตร์พระมงกุฎเกล้า

; สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน์ วรขัตติยราชนารี  สำหรับ
* โรงเรียนนายเรือ

หลังจากพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรเสด็จสวรรคต พิธีพระราชทานกระบี่และปริญญาบัตรได้ว่างเว้นไประยะหนึ่ง จนถึงปี พ.ศ. 2562 พระบาทสมเด็จพระวชิรเกล้าเจ้าอยู่หัว จึงได้ทรงพระกรุณาโปรดเกล้าฯ พระราชทานกระบี่และปริญญาบัตรด้วยพระองค์เองอีกครั้ง โดยพิธีพระราชทานกระบี่และปริญญาบัตรแก่นักเรียนนายร้อย นักเรียนนายเรือ นักเรียนนายเรืออากาศ และนักเรียนแพทย์ทหารในส่วนนายทหารสัญญาบัตรชาย จากวิทยาลัยแพทยศาสตร์พระมงกุฎเกล้า  จะกระทำพิธี ณ ศาสาดุสิดาลัย สวนจิตรลดา พระราชวังดุสิต(ตั้งแต่ พ.ศ.2562) ส่วนพิธีพระราชทานกระบี่และปริญญาบัตรแก่นักเรียนนายร้อยตำรวจ จะกระทำพิธี ณ หอประชุมชุณหะวัณ โรงเรียนนายร้อยตำรวจ
## อ้างอิง

## ดูเพิ่ม
* พิธีพระราชทานปริญญาบัตร

หมวดหมู่:พิธีการทางทหาร
หมวดหมู่:สถาบันอุดมศึกษา
หมวดหมู่:ระดับปริญญา